Data was extracted from:https://www.infomed.co.il/diseases/insulin-allergy/

המומחים של
Info
med
מסבירים:
עד סוף שנות ה-80 של המאה ה-20, היתה תופעת האלרגיה לאינסולין בארץ שכיחה יותר. מאז ראשית שנות ה-90, הוחלפו תכשירי האינסולין שמקורם בבעלי חיים שונים (פרה, סוס, חזיר) באינסולין ממקור אנושי אשר מיוצר במעבדה באמצעות הנדסה גנטית. האינסולין האנושי נקי יותר וזהה לאינסולין המיוצר בגופו של אדם בריא. מסיבה זו, הסבירות של התפתחות תגובה אלרגית לאינסולין האנושי קטנה יותר בהשוואה לאינסולין ממקור של חיה, ואכן שכיחותה של האלרגיה לאינסולין בארץ, הצטמצמה באופן משמעותי בעשור האחרון.
למרות מגמה זו, עלולה עדיין להתפתח תגובה אלרגית, גם לאינסולין ממקור אנושי. הגורמים המעורבים בהתפתחות התגובה האלרגית הם: פרוטמין, אבץ וחלבונים מזהמים הנמצאים בחלק מסוגי האינסולין השונים.
בדרך כלל התגובה האלרגית המקומית קלה וחולפת מעצמה לאחר זמן קצר. מרבית התגובות האלרגיות מתרחשות במקום ההזרקה בלבד. עם זאת נצפו גם תגובות מערכתיות (המערבות את כל הגוף) לאחר מתן אינסולין בזריקה.
תגובה אלרגית מערכתית קשה נדירה ביותר, אך כשהיא מופיעה היא עלולה לסכן חיים. במקרים אלה, מומלץ לבצע תבחיני עור לשם איתור הסוג המתאים של האינסולין, אשר אינו גורם לתגובה אלרגית.
תרופות כגון אנטי-היסטמינים ואף סטרואידים עשויים לסייע במניעת האלרגיה. במקרים אחרים ניתן למנוע את התופעה על ידי נטילת ריגוש (Desensitization).
אבחון ובדיקות
אפשר לערוך תבחיני עור לשם איתור הסוג של האינסולין המתאים לחולה ואינו גורם לתגובה אלרגית.